62023CC0627
TUAIRIM AN ABHCÓIDE GHINEARÁLTA
RICHARD DE LA TOUR
arna tabhairt an 5 Meán Fómhair 2024 (
1
)
Cás C‑627/23
Commune de Schaerbeek,
Commune de Linkebeek
v
Holding Communal SA
(Iarraidh ar réamhrialú ón Cour de cassation (an Chúirt um Achomharc Deiridh, an Bheilg))
(Tarchur chun réamhrialú – Treoir 2003/71/CE – Ligean isteach chun trádála – Méadú caipitil – Réamheolaire atá le foilsiú – An coincheap ‘urrús soshannta ar an margadh caipitil’ – Scaireanna i gcuideachta sealbhaíochta nach bhfuil in ann a bheith ag ach na cúigí agus na bardais agus a bhfuil a n‑aistriú faoi réir fhormheas an bhoird riaracháin)
I. Réamhrá
1.
Baineann an iarraidh ar réamhrialú le léiriú Airteagal 2(1)(a) de Threoir 2003/71/CE ó Pharlaimint na hEorpa agus ón gComhairle an 4 Samhain 2003 maidir leis an réamheolaire atá le foilsiú nuair a thairgtear urrúis don phobal nó nuair a ligtear isteach iad chun a dtrádála agus lena leasaítear Treoir 2001/34/CE, (
2
) arna leasú le Treoir 2008/11/CE ó Pharlaimint na hEorpa agus ón gComhairle an 11 Márta 2008. (
3
)
2.
Rinneadh an iarraidh seo in imeachtaí idir communes de Schaerbeek et de Linkebeek (Bardais Schaerbeek agus Linkebeek, an Bheilg) agus an cuideachta Holding Communal SA maidir le méadú ar chaipiteal na cuideachta, a glacadh gan réamheolaire a bheith foilsithe roimhe sin agus lenar shuibscríobh na bardais sin.
3.
Molfaidh mé gurb é freagra na Cúirte Breithiúnas don Cour de Cassastion (an Chúirt um Achomharc Deiridh, an Bheilg) gur cheart réamheolaire a bheith foilsithe roimh an idirbheart maidir le méadú caipitil atá faoi dhíospóid, a mheastar mar thairiscint urrús don phobal, fiú má tá díol na scaireanna sin ina dhiaidh sin faoi réir fhormheas an bhoird riaracháin agus nach bhféadfaidh ach cúigí agus bardais na scaireanna sin a shealbhú.
II. An dlí lena mbaineann
A.
Dlí an Aontais Eorpaigh
1. Treoir 93/22/CEE
4.
Luadh an méid seo a leanas in aithris 11 sa bhrollach a ghabhann le Treoir 93/22/CEE ón gComhairle an 10 Bealtaine 1993 maidir le seirbhísí infheistíochta i réimse na n‑urrús: (
4
)
‘de bhrí nach bhfuil éifeacht ag an sainmhíniú an‑leathan ar urrúis agus ar ionstraimí mhargadh an airgid a leagtar síos sa Treoir seo ach amháin don Treoir sin agus, dá bhrí sin, nach ndéanann sé difear ar bhealach ar bith do na sainmhínithe éagsúla ar ionstraimí airgeadais a úsáidtear sa reachtaíocht náisiúnta chun críoch eile, agus go háirithe chun críoch fhioscach; thairis sin, ní chumhdaítear leis an sainmhíniú ar urrúis ach ionstraimí soshannta agus, dá bhrí sin, ní chumhdaítear leis an sainmhíniú sin scaireanna nó urrúis atá coibhéiseach le scaireanna arna n‑eisiúint ag comhlachtaí amhail “Cumainn Foirgníochta” nó “Cumainn Tionscail agus Soláthair”, nach féidir a n‑úinéireacht a aistriú i gcleachtas ach amháin trína bhfuascailt ag an gcomhlacht eisiúna’.
[Aistriúchán neamhoifigiúil]
5.
Foráiltear le hAirteagal 1(4) den Treoir sin:
‘Chun críocha na Treorach seo, ciallaíonn:
[...]
(4)
“urrúis inaistrithe”:
–
scaireanna agus urrúis eile atá cosúil le cothromas,
–
bannaí agus ionstraimí fiachais eile, soshannta ar an margadh caipitil,
agus
–
aon urrúis eile a thrádáiltear de ghnáth lena gceadaítear na hurrúis sin a fháil trí shuibscríobh nó trí mhalartú nó is bun le socraíocht airgid,
gan modhanna íocaíochta a áireamh’. [Aistriúchán neamhoifigiúil]
2. An Treoir maidir le Réamheolaire
6.
Luaitear an méid seo a leanas in aithrisí 5, 10, 12, 16, 18 agus 19 den Treoir maidir le Réamheolaire:
‘(5)
An 17 Iúil 2000, bhunaigh an Chomhairle Coiste Saoithe maidir le Margaí Urrús Eorpacha a Rialáil. Ina thuarascáil tosaigh an 9 Samhain 2000, b’oth leis an gcoiste sin nach raibh sainmhíniú coiteann ann ar an gcoincheap maidir le tairiscint urrús don phobal, agus mar thoradh air sin go gcaitear leis an idirbheart céanna mar láithriú príobháideach i roinnt Ballstát, ach ní mar láithriú príobháideach sna Ballstáit eile. Leis an gcóras atá ann faoi láthair, díspreagtar cuideachtaí ó chaipiteal a thiomsú ar leibhéal [an Aontais], rud a chuireann cosc orthu rochtain éifeachtach a fháil ar mhargadh airgeadais mór, leachtach agus aontaithe.
[...]
(10)
Is é cuspóir na Treorach seo agus na mbeart forfheidhmithe cosaint infheisteoirí a choimeád slán agus éifeachtúlacht na margaí a áirithiú, i gcomhréir leis na dianchaighdeáin rialúcháin arna leagan síos ag na coirpeanna idirnáisiúnta inniúla.
[...]
(12)
Chun cosaint infheisteoirí a áirithiú, ba cheart gach urrús cothromais agus gach urrús neamhchothromais a thairgtear don phobal nó a ligtear isteach chun a dtrádála ar mhargaí rialáilte, mar a shainmhínítear i dTreoir [93/22], a chumhdach freisin, seachas urrúis a ligtear isteach ar liostú oifigiúil stocmhalartáin amháin. Níl an sainmhíniú leathan ar urrúis sa Treoir seo, lena n‑áirítear barántais, barántais chumhdaithe agus admhálacha taisclainne, bailí ach amháin chun críocha na Treorach seo agus, dá bhrí sin, ní dhéanann sé difear ar bhealach ar bith do na sainmhínithe éagsúla ar ionstraimí airgeadais a úsáidtear sa dlí náisiúnta chun críocha eile, lena n‑áirítear críocha fioscacha. Tugann roinnt de na hurrúis a shainmhínítear sa Treoir seo an ceart don sealbhóir urrúis a fháil nó méid airgid thirim a fháil trí shocraíocht airgid arna chinneadh trí thagairt d’ionstraimí eile, lena n‑áirítear urrúis, airgeadraí, rátaí úis nó torthaí, tráchtearraí nó innéacsanna nó táscairí eile. Tagann scairdheimhnithe agus urrúis inchomhshóite, e.g. urrúis atá inchomhshóite faoi réir rogha an infheisteora, faoin sainmhíniú urrús neamhchothromais sa Treoir seo.
[...]
(16)
Ceann de chuspóirí na Treorach seo is ea infheisteoirí a chosaint. Is iomchuí, dá bhrí sin, na ceanglais éagsúla maidir le cosaint na gcatagóirí éagsúla infheisteoirí agus a leibhéal saineolais a chur san áireamh. Níl nochtadh a chuirtear ar fáil sa réamheolaire ina cheangal i gcás tairiscintí atá teoranta d’infheisteoirí cáilithe. [...]
[...]
(18)
Neartaítear cosaint infheisteora le cur ar fáil faisnéise cuimsithí maidir leis na hurrúis sin agus a n‑eisitheoirí in éineacht leis na rialacha iompair. Ina theannta sin, is modh éifeachtach í an fhaisnéis sin chun muinín an phobail as urrúis a fheabhsú, agus ar an gcaoi sin rannchuidiú le feidhmiú rianúil agus le forbairt rianúil na margaí lena mbaineann. Is é an dóigh is iomchuí leis an bhfaisnéis sin a chur ar fáil réamheolaire a fhoilsiú.
(19)
Baineann riosca le hinfheistíocht in urrúis, cosúil le haon chineál eile infheistíochta. Ní mór coimircí atá ceaptha chun leasanna infheisteoirí iarbhír agus ionchasacha a chosaint a chur i bhfeidhm i ngach Ballstát, chun a chur ar chumas na n‑infheisteoirí sin measúnú a dhéanamh ar na rioscaí [a bhaineann leis an infheistíocht in urrúis] agus, ar an gcaoi sin, a gcinntí infheistíochta a dhéanamh agus láneolas acu ar na fíorais’. [Aistriúchán neamhoifigiúil]
7.
Foráiltear le hAirteagal 1 den Treoir maidir le Réamheolairí an méid seo a leanas:
‘1.   Is é is cuspóir don Treoir seo comhchuibhiú a dhéanamh ar cheanglais maidir le tarraingt suas, formheas agus dáileadh an réamheolaire atá le foilsiú nuair a thairgtear urrúis don phobal nó nuair a ligtear isteach iad chun a dtrádála ar mhargadh rialáilte atá suite i mBallstát nó atá ag feidhmiú i mBallstát.
2.   Ní bheidh feidhm ag an Treoir seo maidir le:
[...]
(d)
urrúis arna ráthú go neamhchoinníollach agus go neamh-inchúlghairthe ag Ballstát nó ag ceann d’údaráis réigiúnacha nó áitiúla Ballstáit;
[...]’ [Aistriúchán neamhoifigiúil]
8.
Foráiltear le hAirteagal 2(1)(a) agus (d) agus (e)(ii) den Treoir sin:
‘Chun críocha na Treorach seo, ciallaíonn:
(a)
“urrúis”: na hurrúis mar a shainmhínítear in Airteagal 1(4) de Threoir [93/22], cé is moite d'ionstraimí margaidh airgid mar a shainmhínítear in Airteagal 1(5) de Threoir [93/22] iad, a bhfuil aibíocht níos lú ná dhá mhí dhéag acu; i gcás na n‑ionstraimí sin, féadfaidh feidhm a bheith ag an reachtaíocht náisiúnta;
[...]
(d)
“tairiscint urrús don phobal”: cumarsáid a thugtar do dhaoine in aon fhormáid nó ar aon mhodh, ar leor an méid faisnéise a thugtar ann faoi théarmaí na tairisceana agus faoi na hurrúis atá le tairiscint le go bhféadfaidh infheisteoir a chinneadh na hurrúis sin a cheannach nó a shuibscríobh;
(e)
“infheisteoirí cáilithe”:
[...]
(ii)
rialtais náisiúnta agus réigiúnacha, bainc cheannais, eagraíochtaí idirnáisiúnta agus fornáisiúnta amhail an Ciste Airgeadaíochta Idirnáisiúnta [CAI], an Banc Ceannais Eorpach [BCE], an Banc Eorpach Infheistíochta [BEI], agus eagraíochtaí idirnáisiúnta comhchosúla eile’. [Aistriúchán neamhoifigiúil]
9.
Faoi Airteagal 3 den Treoir maidir le Réamheolairí:
‘1.   Ní údaróidh na Ballstáit aon tairiscint urrús don phobal laistigh dá gcríoch gan réamheolaire a fhoilsiú roimh ré.
2.   Ní bheidh feidhm ag an oibleagáid réamheolaire a fhoilsiú maidir leis na cineálacha tairisceana a leanas:
(a)
urrúis a thairiscint atá dírithe ar infheisteoirí cáilithe amháin; agus/nó
(b)
urrúis a thairgtear do níos lú ná 100 duine nádúrtha nó dlítheanach in aghaidh an Bhallstáit, cé is moite d'infheisteoirí cáilithe; agus/nó
(c)
urrúis a thairgtear d'infheisteoirí a fhaigheann na hurrúis sin ar phraghas iomlán EUR 50,000 ar a laghad in aghaidh an infheisteora agus in aghaidh na tairisceana ar leithligh; agus/nó
(d)
urrúis a thairgtear arb é EUR 50,000 ar a laghad a n‑ainmníocht in aghaidh an aonaid; agus/nó
(e)
urrúis a thairgtear arb é EUR 100,000 ar a laghad a n‑ainmníocht in aghaidh an aonaid. Déanfar an teorainn sin a ríomh thar thréimhse 12 mhí.
[...]’ [Aistriúchán neamhoifigiúil]
10.
Leagtar amach in Airteagal 4(1) den Treoir sin na catagóirí urrús ar nach bhfuil an tairiscint don phobal faoi réir na hoibleagáide chun réamheolaire a fhoilsiú.
11.
De réir Airteagal 13(1) agus (4) den Treoir chéanna:
‘1.   Ní fhoilseofar aon réamheolaire sula ndéanfaidh údarás inniúil an Bhallstáit baile é a fhormheas.
[...]
4.   I gcás ina gceapann an t‑údarás inniúil, ar fhorais réasúnta, go bhfuil na doiciméid arna gcur isteach chuige neamhiomlán nó go bhfuil faisnéis bhreise de dhíth, ní chuirfear tús leis na teorainneacha ama dá bhforáiltear i míreanna 2 agus 3 ach ón dáta a chuir an t‑eisitheoir, an tairgeoir nó an duine atá ligean isteach chun trádála á lorg aige an fhaisnéis ar fáil.
Má tá na doiciméid neamhiomlán, ba cheart don údarás inniúil an t‑eisitheoir a chur ar an eolas faoi sin, sna cásanna dá dtagraítear i mír 2, laistigh de 10 lá oibre ón uair a thíolacfar an t‑iarratas’. [Aistriúchán neamhoifigiúil]
12.
Foráiltear le hAirteagal 25(1) den Treoir sin:
‘Gan dochar dá gceart pionóis choiriúla a fhorchur ná dá rialacha maidir le dliteanas sibhialta, áiritheoidh na Ballstáit, i gcomhréir lena ndlí náisiúnta, go bhféadfar bearta nó pionóis riaracháin iomchuí a ghlacadh i gcoinne na ndaoine atá freagrach, i gcás nár comhlíonadh na forálacha arna nglacadh de bhun na Treorach seo. Áiritheoidh na Ballstáit go mbeidh na bearta sin éifeachtach, comhréireach agus athchomhairleach’ [Aistriúchán neamhoifigiúil]
3. An Treoir maidir le MiFID I
13.
Foráiltear le haithrisí 1 agus 44 de Threoir 2004/39/CE ó Pharlaimint na hEorpa agus ón gComhairle an 21 Aibreán 2004, maidir leis an margadh d’ionstraimí airgeadais, lena leasaítear Treoir 85/611/CEE agus 93/6/CEE ón gComhairle agus Treoir 2000/12/CE ó Pharlaimint na hEorpa agus ón gComhairle agus lena n‑aisghairtear Treoir 93/22/CEE ón gComhairle, (
5
) dá leasaíodh le Treoir 2006/31/CE ó Pharlaimint na hEorpa agus ón gComhairle, an 5 Aibreán 2006: (
6
)
‘(1)
[…] Bhí sé beartaithe le Treoir [93/22] timpeallacht a chruthú ina bhféadfadh gnólachtaí infheistíochta údaraithe agus bainc, ar bhonn údaraithe agus maoirseachta óna mBallstát baile, seirbhísí sonraithe a sholáthar nó brainsí a bhunú i mBallstáit eile. Chuige sin, bhí sé d’aidhm ag an Treoir sin comhchuibhiú a dhéanamh ar na ceanglais údarúcháin agus oibriúcháin tosaigh do ghnólachtaí infheistíochta, lena n‑áirítear rialacha maidir le gnó a dhéanamh. Rinneadh foráil ann freisin maidir le comhchuibhiú rialacha áirithe a bhaineann le feidhmiú margaí rialáilte.
[...]
(44)
Agus dhá chuspóir ann, eadhon infheisteoirí a chosaint agus feidhmiú cuí na margaí urrús a áirithiú, is iomchuí trédhearcacht idirbheart a áirithiú agus a áirithiú go mbeidh feidhm ag na rialacha a leagtar síos chun na críche sin maidir le gnólachtaí infheistíochta agus iad ag oibriú ar na margaí sin. Chun é a chur ar a gcumas d’infheisteoirí nó do rannpháirtithe sa mhargadh measúnú a dhéanamh, tráth ar bith, ar théarmaí agus coinníollacha idirbhirt scaireanna atá beartaithe acu agus chun an bealach ina ndearnadh é a fhorghníomhú a fhíorú ex post, ba cheart rialacha comhchoiteanna a leagan síos a mhéid a bhaineann le foilsiú mionsonraí faoi idirbhearta scaireanna a rinneadh cheana agus le nochtadh mionsonraí faoi dheiseanna reatha le haghaidh idirbhearta scaireanna. Tá gá leis na rialacha sin chun comhtháthú éifeachtach mhargaí cothromais na mBallstát a áirithiú, chun éifeachtúlacht an phróisis praghasmhúnlaithe fhoriomláin d’ionstraimí cothromais a chur chun cinn, agus chun cuidiú le hoibriú éifeachtach na n‑oibleagáidí forghníomhaithe is fearr. Chun na cuspóirí sin a bhaint amach, is gá córas cuimsitheach trédhearcachta a bhunú a bheidh infheidhme maidir le gach idirbheart i scaireanna, bíodh sé á fhorghníomhú ag gnólacht infheistíochta ar bhonn déthaobhach nó trí mhargadh rialáilte nó trí [shaoráid trádála iltaobhach (MTF)]. Leis an oibleagáid atá ar ghnólachtaí infheistíochta faoin Treoir seo praghas tairgthe agus tairisceana a thaispeáint agus ordú a fhorghníomhú ar an bpraghas a fógraíodh, ní dhíolmhaítear gnólachtaí infheistíochta ón oibleagáid ordú a dhíriú chuig córas forghníomhaithe eile i gcás ina gcuirfeadh inmheánú cosc ar an ngnólacht oibleagáidí um dhea-fhorghníomhú a chomhlíonadh’.
[Aistriúchán neamhoifigiúil]
14.
Foráiltear an méid seo a leanas in Airteagal 4(1) míreanna (14), (17) agus (18) den MiFID I:
‘Chun críocha na Treorach seo, ciallaíonn:
[...]
(14)
“margadh rialáilte”: saoráid iltaobhach, a ghníomhaíonn agus/nó a bhainistíonn trádálaí, lena n‑áirithítear nó lena n‑éascaítear comhtháthú - laistigh di féin agus de réir a rialacha neamhidirdhealaithe - de leasanna ceannaigh agus díola iomadúla a chuir tríú páirtithe in iúl i gcomhair ionstraimí airgeadais, ar bhealach amhail is go gcuirtear conarthaí i gcrích i leith ionstraimí airgeadais arna ligean isteach ar thrádáil faoina rialacha agus/nó a saoráidí, agus a bhfuil cead aici agus a fheidhmíonn go rialta i gcomhréir le forálacha Theideal III;
[...]
(17)
“ionstraimí airgeadais”: na hionstraimí dá bhforáiltear i mír C d’Iarscríbhinn I;
(18)
“urrúis inaistrithe”: aicmí urrús soshannta ar an margadh caipitil (cé is moite d’ionstraimí íocaíochta), amhail:
(a)
scaireanna i gcuideachtaí agus urrúis eile atá coibhéiseach le scaireanna i gcuideachtaí, i gcomhpháirtíochtaí nó in eintitis eile, agus admhálacha taisclainne maidir le scaireanna;
(b)
bannaí nó cineálacha eile fiachais urrúsaithe, lena n‑áirítear admhálacha taisclainne i leith na n‑urrús sin;
(c)
aon urrús eile lena dtugtar an ceart na hurrúis sin a fháil nó a dhíol nó as a dtagann socraíocht airgid, arna cinneadh trí thagairt a dhéanamh d’urrúis, airgeadra, ráta úis nó toradh, tráchtearraí nó innéacsanna nó bearta eile’.
[Aistriúchán neamhoifigiúil]
15.
Foráiltear le hAirteagal 40(1) den Treoir sin:
‘Ceanglóidh na Ballstáit ar mhargaí rialáilte rialacha soiléire agus trédhearcacha a bhunú maidir le hionstraimí airgeadais a ligean isteach chun a dtrádála.
Áiritheofar leis na rialacha sin go bhféadfar aon ionstraimí airgeadais a ligtear isteach chun a dtrádála ar mhargadh rialáilte a thrádáil ar shlí atá cóir, ordúil agus éifeachtúil agus, i gcás urrús, go mbeidh siad soshannta go neamhshrianta’.
[Aistriúchán neamhoifigiúil]
16.
Foráiltear le hAirteagal 69 den Treoir sin:
‘Déantar Treoir [93/22] a aisghairm le héifeacht ón 1 Samhain 2007. Déanfar tagairtí do Threoir [93/22] a fhorléiriú mar thagairtí don Treoir seo. Déanfar tagairtí do théarmaí a shainmhínítear i dTreoir [93/22], nó d’Airteagail de, a fhorléiriú mar thagairtí don téarma coibhéiseach a shainmhínítear sa Treoir seo nó don Airteagal comhfhreagrach den Treoir seo’.
[Aistriúchán neamhoifigiúil]
17.
Leagtar amach in Iarscríbhinn I a ghabhann le MiFID I ‘[l]iosta na seirbhísí, na ngníomhaíochtaí agus na n‑ionstraimí airgeadais’. Tá na ‘hurrúis’ le fáil i mír 1 den liosta ‘ionstraimí airgeadais’ i mír C den Iarscríbhinn sin.
4. Rialachán (CE) Uimh. 809/2004
18.
Luaitear an méid seo a leanas sa dara mír d’Airteagal 3 de Rialachán (CE) Uimh. 809/2004, (
7
) arna leasú le Rialachán (CE) Uimh. 1289/2008 ón gCoimisiún an 12 Nollaig 2008: (
8
)
‘Beidh sa réamheolaire an fhaisnéis a cheanglaítear in Iarscríbhinn I go hIarscríbhinn XVII ag brath ar chineál an eisitheora agus ar chineál na n‑urrús lena mbaineann [...]’.
[Aistriúchán neamhoifigiúil]
B.
Dlí na Beilge
19.
Foráiltear le hAirteagal 3(1) de Dhlí an 16 Meitheamh 2006 (
9
) maidir le tairiscintí poiblí ar ionstraimí infheistíochta agus ionstraimí infheistíochta a ligean isteach chun a dtrádála ar mhargaí rialáilte:
‘Chun críocha an Dlí seo, ciallaíonn ‘tairiscint phoiblí’ cumarsáid atá dírithe ar aon fhoirm agus ar aon mhodh chuig daoine a chuireann faisnéis leordhóthanach i láthair maidir le téarmaí na tairisceana agus na hionstraimí infheistíochta atá le tairiscint, ar bhealach a chumasóidh d’infheisteoir cinneadh a dhéanamh na hionstraimí infheistíochta sin a cheannach nó suibscríobh dóibh, agus a dhéanann an duine atá in ann na hionstraimí infheistíochta a eisiúint nó a dhiúscairt nó a dhéantar thar ceann an duine sin.
Toimhdeofar go ngníomhóidh sé thar ceann an duine atá in ann na hionstraimí infheistíochta a eisiúint nó a dhiúscairt, aon duine a fhaigheann luach saothair nó sochar go díreach nó go hindíreach i ndáil leis an tairiscint’.
20.
Foráiltear le hAirteagal 4(1) míreanna (1) agus (10) den Dlí sin:
‘Chun críocha an Dlí seo, ciallóidh “ionstraimí infheistíochta”:
(1)
urrúis;
[...]
(10)
gach ionstraim eile chun infheistíocht airgeadais a dhéanamh, gan beann ar na sócmhainní foluiteacha’.
21.
De réir Airteagal 5(1) den Dlí sin:
‘Chun críocha an Dlí seo, ciallóidh “urrúis inaistrithe” gach aicme ionstraimí infheistíochta atá soshannta ar an margadh caipitil (cé is moite d’ionstraimí íocaíochta), amhail:
(1)
scaireanna i gcuideachtaí agus ionstraimí infheistíochta eile atá coibhéiseach le scaireanna i gcuideachtaí, i gcomhpháirtíochtaí nó in eintitis eile, lena n‑áirítear ionstraimí infheistíochta arna n‑eisiúint ag gnóthais chomhinfheistíochta, bídís i bhfoirm chonarthach nó i bhfoirm iontaobhais, a léiríonn cearta na rannpháirtithe ar shócmhainní na ngnóthas sin, chomh maith le hadmhálacha taisclainne;
(2)
bannaí agus ionstraimí fiachais nó fiachais eile, lena n‑áirítear deimhnithe in ionannas na n‑urrús sin agus deimhnithe eastáit réadaigh;
(3)
aon urrúis eile lena dtugtar an ceart na hurrúis sin a fháil nó a dhíol nó as a dtagann socraíocht airgid, a gcinntear a méid trí thagairt a dhéanamh d’urrúis, airgeadra, ráta úis nó toradh, tráchtearraí nó innéacsanna nó bearta eile’.
22.
Baineann Teideal IV de Dhlí an 16 Meitheamh 2006 leis an ‘réamheolaire’. I gCaibidil 1 den teideal sin, dar teideal ‘An oibleagáid réamheolaire a fhoilsiú’, Roinn 1, a bhaineann leis an ‘raon feidhme’, tá Airteagal 17, ina sonraítear an méid seo a leanas:
‘Beidh feidhm ag an gCaibidil seo maidir le haon tairiscint phoiblí ar ionstraimí infheistíochta a dhéantar i gcríoch na Beilge agus maidir le haon ligean isteach ionstraimí infheistíochta chun a dtrádála ar mhargadh rialáilte de chuid na Beilge.’
23.
I Roinn 2 den Chaibidil sin, dar teideal ‘Réamheolaire a fhoilsiú’, is mar seo a leanas atá an fhoclaíocht in Airteagal 20 den Dlí sin:
‘Aon idirbheart dá dtagraítear sa Chaibidil seo, ceanglófar leis go ndéanfaidh an t‑eisitheoir, an tairgeoir nó an duine atá ag iarraidh go ligfí urrúis isteach chun a dtrádála ar mhargadh rialáilte réamheolaire a fhoilsiú roimh ré, de réir mar a bheidh’.
III. Fíorais na bpríomhimeachtaí agus an cheist a tarchuirtear le haghaidh réamhrialú
24.
Bunaíodh Holding Communal, ar a tugadh ‘Crédit communal de Belgique’ air roimhe sin, an 24 Samhain 1860 chun infheistíochtaí údarás áitiúil sa Bheilg a mhaoiniú. Is iad bardais agus cúigí na Beilge a scairshealbhóirí, lena n‑áirítear, go háirithe, bardais Schaerbeek agus Linkebeek, a mhaoiníonn iad féin uaidh.
25.
In 1996, chumasc Crédit communal de Belgique le Crédit local de France agus chruthaigh sé Grúpa Dexia. 2 bhliain ina dhiaidh sin, rinneadh cuideachta shealbhaíochta de Crédit communal de Belgique agus fuair sé a ainm reatha, Holding Communal. Tá scairsheilbh shuntasach ag an dara ceann i gcuideachta phoiblí theoranta Dexia agus cuideachta phoiblí theoranta Dexia Banque, Belfius Banque faoi láthair.
26.
I gcomhthéacs ghéarchéim airgeadais 2008, ghlac Holding Communal páirt sa mhéadú caipitil EUR 500 milliún i gcuideachta phoiblí theoranta Dexia. D'fhonn an suibscríbhinn seo a íoc, agus i ndiaidh an teip chun iasacht a fháil le linn an tsamhraidh 2009, chinn bord riaracháin Holding Communal iarr ar scairshealbhóirí agus moladh faoi mhéadú caipitil á dhéanamh aige, go háirithe, trí bhíthin ranníocaíochtaí airgid as a dtagann an cheist maidir le scaireanna ‘tosaíochta carnaí A’ (‘an t‑idirbheart faoi chaibidil maidir le méadú caipitil’).
27.
I mí Mheán Fómhair 2009, eagraíodh cruinniú faisnéise, inar tugadh faisnéis do na scairshealbhóirí agus rinneadh amchlár na hoibríochta a oiriúnú chun an próiseas cinnteoireachta a bhaineann go sonrach leis na bardais agus leis na cúigí a chur san áireamh. An 30 Meán Fómhair 2009, ag an gcruinniú ginearálta, cheadaigh scairshealbhóirí uile Holding Communal an méadú caipitil sin. Cinneadh i ndáil leis an méadú caipitil faoi dhíospóid go ndéanfaí an suibscríbhinn in dhá bhabhta. D’íoc bardas Schaerbeek suibscríbhinn i leith méid EUR 8_161_689.60 sa chéad bhabhta, agus i leith EUR 1359 011.84 sa dara babhta, arna mhaoiniú ag Dexia Banque le hiasacht EUR 8161698. Maidir le bardas Linkebeen, d’íoc sé suibscríbhinn EUR 53 575.68 i ngach ceann den dá bhabhta.
28.
An 7 Nollaig 2011, chinn an cruinniú ginearálta urghnách de Holding Communal faoi dhíscaoileadh agus leachtú na cuideachta sin. Ós rud é nach bhféadfaí aon díbhinn leachtúcháin a dháileadh, chaill na scairshealbhóirí a suibscríbhinní ina n‑iomláine.
29.
Thug bardais Schaerbeek agus Linkebeek caingean i gcoinne Holding Communal os comhair an tribunal de commerce francophone de Bruxelles (Cúirt Tráchtála na Fraince, an Bhruiséil, an Bheilg) chun a suibscríbhinní leis an méadú caipitil faoi dhíospóid a neamhniú mar gheall ar shárú ar Dhlí an 16 Meitheamh 2006. Mhaígh siad, sular tairgeadh do scairshealbhóirí suibscríbhinn a dhéanamh ar an méadú caipitil sin, ba chóir go bhfoilseofaí réamheolaire i gcomhréir leis an Dlí sin. Mheas an chúirt sin nach rialaíodh leis an Dlí sin, chomh maith leis an Treoir maidir le Réamheolairí, ach an tairiscint urrús a mhéid is a raibh siad soshannta ar an margadh caipitil, agus chinn sí nach urrúis ab ea scaireanna Holding Communal ar mhargadh amhail sin.
30.
Deimhníodh an cinneadh sin le breithiúnas ón cour d’appel de Bruxelles (Cúirt Achomhairc, an Bhruiséil, an Bheilg) an 12 Aibreán 2022, lenar thángthas ar an gconclúid nach rialaítear tairiscint urrús le Dlí an 16 Meitheamh 2006 lena dtrasuitear an Treoir maidir le Réamheolairí ach amháin má tá siad soshannta ar an margadh caipitil. Bíodh sin mar atá, ba urrúis doshannta ar an margadh caipitil iad na scaireanna arna n‑eisiúint mar chomhaoin i leith an méadú caipitil faoi dhíospóid, ós rud é nach bhféadfadh seilbh a bheith ag ach na heintitis bhardasacha agus cúigeacha amháin, agus toisc go raibh a n‑aistriú faoi réir fhormheas an bhoird riaracháin.
31.
Rinne bardais Schaerbeek agus Linkebeek achomharc ar phointe dlí i gcoinne an bhreithiúnais sin os comhair an Cour de cassation (an Chúirt Achomhairc), ag áitiú go bhfuil scaireanna na gcuideachtaí fós soshannta ar an margadh caipitil, fiú má bhíonn idirbheart atá teoranta do na húdaráis bhardasacha agus chúigeacha mar thoradh ar an gcaibidlíocht sin agus go bhfuil sé faoi réir fhormheas an bhoird riaracháin.
32.
Sna himthosca sin, chinn an Cour de cassation (an Chúirt Achomhairc) bac a chur ar na himeachtaí agus an cheist seo a leanas a tharchur chuig an gCúirt Bhreithiúnais le haghaidh réamhrialú:
‘An gcaithfear Airteagal 2(1)(a) den [Treoir maidir le Réamheolairí], a thagraíonn féin d’Airteagal 4(1)(18) de Threoir [MiFID I], a léiriú sa chaoi go n‑áirítear i gcoincheap na slándála inaistrithe ar mhargadh an chaipitil scaireanna i gcuideachta shealbhaíochta nach bhféadfaidh ach cúigí agus bardais a shealbhú agus a bhfuil a diúscairt faoi réir fhormheas an bhoird riaracháin?’
33.
Chuir bardais Schaerbeek agus Linkebeek, Holding Communal agus an Coimisiún barúlacha i scríbhinn isteach.
IV. Anailís
34.
Lena ceist le haghaidh réamhrialú, fiafraíonn an chúirt a rinne an tarchur den Chúirt Bhreithiúnais an n‑áirítear leis an gcoincheap ‘urrúis ar an margadh caipitil’ scaireanna i gcuideachta shealbhaíochta nach féidir ach leis na cúigí agus na bardais a shealbhú agus a bhfuil a ndiúscairt faoi réir fhormheas an bhoird riaracháin, ar choinníoll nach bhfágann na srianta sin go mbeidh sé dodhéanta nó thar a bheith deacair na scaireanna sin a chaibidliú ar an margadh caipitil.
35.
Chun an cheist sin a fhreagairt, ba cheart a thabhairt faoi deara, ós rud é go sonraítear in Airteagal 3 den Treoir maidir le Réamheolairí nach n‑údaróidh na Ballstáit aon tairiscint urrús don phobal laistigh dá gcríoch gan réamheolaire a fhoilsiú roimh ré, gur gá, ar thaobh amháin, ‘urrúis’ agus, ar an taobh eile, ‘tairiscint don phobal’ a shainiú.
36.
Maidir leis na coincheapa sin, is ceart a choinneáil i gcuimhne, de réir cásdlí socair, go leanann sé as an ngá atá le dlí an Aontais a chur i bhfeidhm go haonfhoirmeach agus as prionsabal an chomhionannais nach mór léiriú uathrialach agus aonfhoirmeach a thabhairt de ghnáth ar théarmaí forála de chuid dhlí an Aontais nach ndéantar aon tagairt shainráite do dhlí na mBallstát inti chun críche a bhrí agus a raon feidhme a chinneadh ar fud an Aontais Eorpaigh, rud nach mór léiriú neamhspleách agus aonfhoirmeach a shaothrú agus ní amháin foclaíocht na forála sin a chur san áireamh, ach a comhthéacs agus na cuspóirí a shaothraítear leis na rialacha ar cuid díobh í a chur san áireamh freisin. (
10
) Ós rud é nach ndéantar aon tagairt shainráite do dhlí na mBallstát sa chás seo, ní mór na coincheapa a léiriú go neamhspleách agus go haonfhoirmeach.
37.
Ar an gcéad dul síos, maidir leis an gcoincheap ‘tairiscint don phobal’ sainmhínítear é in Airteagal 2(1)(d) den Treoir maidir le Réamheolairí mar ‘chumarsáid in aon fhoirm agus ar aon mhodh le daoine a sholáthraíonn faisnéis leordhóthanach maidir le téarmaí na tairisceana agus na n‑urrús atá le tairiscint, ar bhealach a chuirfidh ar chumas infheisteora a chinneadh na hurrúis sin a cheannach nó a shuibscríobh’. Tá na téarmaí a úsáidtear an‑leathan, gan aon srianta maidir leis na daoine lena mbaineann ná maidir le foirm na cumarsáide. Ar an taobh eile, ní mór faisnéis leordhóthanach a bheith sa chumarsáid sin maidir leis na coinníollacha chun urrúis a fháil.
38.
Thairis sin, liostaítear sa Treoir maidir le Réamheolairí catagóirí áirithe tairiscintí nach dtagann faoin oibleagáid réamheolaire a fhoilsiú mar gheall ar cháilíocht na ndaoine lena mbaineann an tairiscint, íosmhéid na hinfheistíochta aonair nó an tairiscint iomlán uasta (Airteagal 3(2)) nó catagóirí áirithe urrús a thairgtear don phobal nó a ligtear isteach chun a dtrádála ar mhargadh rialáilte nach gceanglaítear réamheolaire den sórt sin a fhoilsiú ina leith ach oiread (Airteagal 4). D’fhéadfadh an cheist a bheith ann an gcomhlíonann an tairiscint atá faoi chonspóid na coinníollacha a bhaineann le ceann de na heisceachtaí a leagtar síos, go háirithe, in Airteagal 3(2)(b), (
11
) (c) (
12
) nó (d) (
13
) den Treoir sin.
39.
Leanann sé ó na heisceachtaí sin go bhfuil tairiscint do níos mó ná 100 duine, seachas infheisteoirí cáilithe (a d’fhéadfadh a bheith ina rialtais náisiúnta agus réigiúnacha faoi Airteagal 2(1)(e)(ii) den Treoir maidir le Réamheolairí), faoi réir réamheolaire a fhoilsiú. Níl sé soiléir, áfach, ón bhfaisnéis atá san iarraidh ar réamhrialú méid na mbardas agus na gcúigí a raibh páirteach sa tairiscint le haghaidh an méadú caipitil faoi dhíospóid agus cé gur rialtais réigiúnacha iad na cúigí de réir bhrí na Treorach. Mar sin féin, is faoin gcúirt a rinne an tarchur a bheidh sé roinnt pointí a fháil amach. I gcás ar bith, tá an tairseach 100 duine an‑íseal agus a luaithe a thrasnaítear í, ní mór réamheolaire a fhoilsiú.
40.
Ní féidir méid iomlán na n‑urrús a fuair gach infheisteoir ná méid ainmniúil an urrúis arna thairiscint a dheimhniú ón iarraidh ar réamhrialú. Dá bhrí sin, ní féidir a fháil amach an sáraítear an tairseach EUR 50,000, nach bhfuil réamheolaire éigeantach os a cionn. Beidh ar an gcúirt a rinne an tarchur an fíorú sin a dhéanamh. Léiríonn sé sin, áfach, a contrario, go bhfuil gá le réamheolaire, go dtí go bhfaighidh gach infheisteoir an tairseach ard sin de EUR 50000 nó EUR 50000 a chomhfhreagraíonn do mhéid na scaire a thairgtear.
41.
Dá bhrí sin, cé is moite de na tairiscintí sonracha sin dá bhforáiltear in Airteagail 3 agus 4 den Treoir maidir le Réamheolairí, ní mór a mheas gur tairiscint phoiblí í aon tairiscint urrús agus, dá bhrí sin, ní mór réamheolaire a fhoilsiú roimh ré.
42.
Deimhnítear le comhthéacs na Treorach sin go bhfuil léiriú leathan ar an gcoincheap ‘tairiscint don phobal’ ar mhaithe le comhchuibhiú. Meabhraíodh in aithris 5 den Treoir sin gurbh oth le tuarascáil tosaigh an 9 Samhain 2000 ó Choiste na Saoithe maidir le Margaí Urrús Eorpacha a Rialáil nach ann do shainmhíniú comhchoiteann ar an gcoincheap ‘tairiscint urrús don phobal’, ‘a bhfuil mar thoradh air go gcaitear leis an idirbheart céanna mar láithriú príobháideach i roinnt Ballstát, ach ní i mBallstáit eile’. Cuireadh an easnamh céanna ar shainmhíniú coiteann de ‘tairiscint don phobal’ in iúl sa tuarascáil deiridh ón gComhairle Coiste Saoithe sin. (
14
) Thairis sin, meabhraítear sa mheabhrán mínithe a ghabhann le togra an Choimisiúin le haghaidh Treoir (
15
) sa mhír faoi Airteagal 2 gur ‘nuálaíocht mhór é tabhairt isteach an choincheapa de “tairiscint don phobal”. Nuair a glacadh Treoir 89/298/CEE [ón gComhairle an 17 Aibreán 1989 lena gcomhordaítear na ceanglais i ndáil leis na sonraí liostaithe a tharraingt suas, a ghrinnscrúdú agus a leithdháileadh, atá le foilsiú i gcás tairiscint urrús don phobal] (
16
) níorbh fhéidir comhaontú a dhéanamh faoi shainmhíniú coiteann (féach aithris 7 den Treoir sin)’. Dá bharr sin, ón mbomaite a chruthaítear sainmhíniú comhchuibhithe, ní mór eisceachtaí a léiriú go docht agus ní mór téarmaí an tsainmhínithe a léiriú go leathan.
43.
Ba é an toradh a bhí ar an easpa sainmhínithe sin ar an gcoincheap ‘tairiscint don phobal’ ná, de réir na mBallstát, maidir leis an gcineál céanna tairisceana, go raibh sé éigeantach réamheolaire a fhoilsiú nó nach raibh, rud a chuir isteach ar éifeachtúlacht na margaí laistigh den Aontas Eorpach. Tá éifeachtúlacht sin na margaí ar cheann de na cuspóirí, mar aon le cosaint infheisteoirí, a shaothraítear leis an Treoir maidir le Réamheolairí, mar a luaitear in aithris 10 den Treoir sin. Foilsítear réamheolaire tar éis próiseas ina bhfuil roinnt céimeanna a ndéantar cur síos orthu in Airteagal 1(1) den Treoir sin, eadhon an réamheolaire a tharraingt suas, a fhormheas agus a dháileadh.
44.
Baintear amach cuspóir éifeachtúlachta margaidh le cruthú réamheolaire arbh fhéidir a úsáid mar phas laistigh den Aontas, ós rud é nach gcuirtear ach an t‑íosmhéid faisnéise den chineál céanna in iúl d’infheisteoirí san Aontas trí bhíthin scaipeadh an cineál céanna tairisceana, agus dá bharr sin is féidir réamheolaire aonar a dhréachtú i leith tairsceana i roinnt Ballstát.
45.
Is fíor go n‑eascraíonn cosaint infheisteoirí as an bhfaisnéis chéanna a thabhairt do gach infheisteoir ionchasach, ach freisin as an bhfíoras go bhformheasfaidh an t‑údarás inniúil arna ainmniú ag an mBallstát inneachar an réamheolaire tar éis dó, i gcás inarb iomchuí, faisnéis bhreise a iarraidh, dá bhforáiltear in Airteagal 13(1) agus (4) den Treoir maidir le Réamheolairí. Dá bhrí sin, tá infheisteoirí ionchasacha cinnte go ndearna an t‑údarás sin réamheolaire foilsithe a fhíorú.
46.
Mar thoradh ar shaothrú an dá chuspóir sin in éineacht le ginearáltacht na dtéarmaí a úsáidtear sa sainmhíniú ar ‘thairiscint don phobal’, meastar gur tairiscint don phobal í tairiscint amhail an tairiscint a thairgeann Holding Communal, fiú más cosúil go bhforchoimeádtar í do scairshealbhóirí reatha, ar choinníoll nach dtagann sí faoi cheann de na catagóirí tairiscintí don phobal atá díolmhaithe ón oibleagáid réamheolaire a fhoilsiú de bhun Airteagal 3(2) den Treoir maidir le Réamheolairí.
47.
Ar an dara dul síos, maidir leis an gcoincheap ‘urrúis’, sainmhínítear é in Airteagal 2(1)(a) den Treoir maidir le Réamheolairí le tagairt ar an sainmhíniú dá bhforáiltear in Airteagal 1(4) de Threoir 93/22.
48.
Sa Treoir sin, sainmhíníodh urrúis inaistrithe mar ‘scaireanna agus urrúis eile atá coibhéiseach le scaireanna, bannaí agus ionstraimí fiachais eile atá soshannta ar an margadh caipitil, agus aon urrúis eile a thrádáiltear de ghnáth lena gcumasaítear urrúis den sórt sin a fháil trí shuibscríobh nó trí mhalartú nó as a n‑eascraíonn socraíocht airgid, gan modhanna íocaíochta a áireamh’. Dá bhrí sin, ba urrúis inaistrithe iad na scaireanna féin agus níor ghá go mbeidís soshannta ar an margadh caipitil, murab ionann agus bannaí agus urrúis fiachais eile.
49.
Rinneadh Treoir 93/22 a aisghairm, áfach, le héifeacht ón 1 Samhain 2007, le MiFID I, ina luaitear in Airteagal 69 de go ndéanfar ‘tagairtí do Threoir [93/22] a fhorléiriú mar thagairtí don Treoir seo. Déanfar tagairtí do théarmaí a shainmhínítear i dTreoir [93/22], nó d’Airteagail de, a fhorléiriú mar thagairtí don téarma coibhéiseach a shainmhínítear sa Treoir seo nó don Airteagal comhfhreagrach den Treoir seo’. Ós rud é go sainmhínítear le MiFID I an coincheap ‘urrúis inaistrithe’, is é an sainmhíniú sin nach mór anailís a dhéanamh air.
50.
Sainmhínítear na hurrúis in Airteagal 4(1)(18) den Treoir maidir le MiFID I mar a leanas: ‘aicmí urrús atá soshannta ar an margadh caipitil (cé is moite d’ionstraimí íocaíochta’ agus tugtar liosta samplaí lena n‑áirítear, inter alia, ‘scaireanna i gcuideachtaí agus urrúis eile atá coibhéiseach le scaireanna i gcuideachtaí, i gcomhpháirtíochtaí nó in eintitis eile chomh maith le hadmhálacha taisclainne le haghaidh scaireanna’. Sa sainmhíniú nua sin, ní ‘urrúis inaistrithe’ iad scaireanna de réir bhrí na Treorach sin ach amháin má tá siad soshannta ar an margadh caipitil, murab ionann agus an méid dá bhforáiltear i dTreoir 93/22 agus sa togra ón gCoimisiún as ar eascair an Treoir maidir le Réamheolairí. (
17
) As seo amach, ní mór cumas trádála scaireanna ar an margadh caipitil a chur san áireamh chun iad a cháiliú mar ‘urrúis inaistrithe’ de réir bhrí MiFID I.
51.
Ar an gcéad dul síos, ó thaobh an litriúil de, tá aicmiú ‘urrúis inaistrithe’ bunaithe ar dhá choincheap: an ‘indíoltacht’ agus ‘margadh caipitil’.
52.
Ar thaobh amháin, is féidir an aidiacht ‘soshannta’ a shainmhíniú mar an méid is féidir a chaibidliú, a thrádáil, agus go háirithe i réimse an stocmhalartáin: urrús nó ionstraim phoiblí a thrádáiltear go coiteann agus nach bhfuil faoi réir aon srianta ar leith. (
18
)
53.
Dá bhrí sin, tagraíonn an léiriú litriúil ar an bhfocal ‘soshannta’ don fhéidearthacht sannadh ginearálta a dhéanamh nó d’uireasa aon srian ar leith ar an sannadh. Ní leor é sin ina aonair chun freagra a thabhairt ar an gceist a tharchuir an chúirt a rinne an tarchur, ós rud é gur féidir formheas an bhoird riaracháin a mheas mar shrian ar an ndiúscairt.
54.
Ar an taobh eile, maidir leis an gcoincheap ‘margadh caipitil’, i réimse an stocmhalartáin, tagraíonn an margadh do na cineálacha éagsúla coinbhinsiúin lena rialaítear idirbhearta urrús. (
19
) Dá bhrí sin, tá sainmhíniú an‑leathan ag an margadh caipitil agus ní thagraíonn sé don mhargadh rialáilte amháin ná do liostú ar an stocmhalartán: tagraíonn sé do choincheap na n‑idirbheart i gcatagóir maoine, anseo urrúis inaistrithe.
55.
Ar an dara dul síos, ní mór an comhthéacs ina n‑úsáidtear iad a chur san áireamh sa léiriú ar na coincheapa ‘indíoltacht’ agus ‘margadh caipitil’.
56.
I ndáil leis sin, luaitear go soiléir in aithris 12 den Treoir maidir le Réamheolairí ‘nach mór gach urrús cothromais agus gach urrús cothromais eile a thairgtear don phobal nó a ligtear isteach chun a dtrádála ar mhargaí rialáilte, mar a shainmhínítear i dTreoir [93/22], a chumhdach, agus ní hamháin urrúis a ligtear isteach ar liostú oifigiúil stocmhalartáin’.
57.
Ina theannta sin, luaitear sa dara mír d’Airteagal 3 de Rialachán Uimh. 809/2004 lena gcuirtear an Treoir maidir le Réamheolairí chun feidhme go mbeidh an fhaisnéis a cheanglaítear in Iarscríbhinní I go XVII a ghabhann leis an Rialachán sin sa réamheolaire, ag brath ar chineál an eisitheora agus ar chatagóir na n‑urrús lena mbaineann. Dá bhrí sin, sonraítear i bpointe 21.2.3 d’Iarscríbhinní I agus X a ghabhann leis an Rialachán sin nach mór tuairisc a thabhairt ar na srianta a ghabhann le gach catagóir gníomhaíochtaí atá ann cheana. Ar bhealach níos cruinne arís, ceanglaítear cur síos ar aon srianta dá gcuirtear i bhfeidhm ar indíoltacht gan chosc urrús le mír 4.8 d'Iarscríbhinn III den Treoir chéanna. (
20
) Tá an ceanglas céanna maidir le cur síos a dhéanamh i bhfeidhm ar chomhaontuithe glasála: ní mór don réamheolaire na páirtithe lena mbaineann a ainmniú, cur síos a dhéanamh ar ábhar an chomhaontaithe agus na heisceachtaí lena mbaineann, agus achar na tréimhse glasála a chur in iúl. (
21
)
58.
Bíodh sin mar atá, mar a thugann an Coimisiún faoi deara, níor cheart go ndéanfadh srianta nó comhaontuithe blocála diúscairt dodhéanta nó thar a bheith deacair, mar, san hipitéis seo, ní fhéadfaí na hurrúis a mheas mar a bheith soshannta. D'fhéadfadh suíomh amhail sin teacht chun cinn dá mba rud é go raibh sé indéanta díol do thríú páirtí agus an t‑eisitheoir amháin in ann an t‑urrús arna eisiúint a fháil.
59.
Dá bhrí sin, is léir, i gcomhthéacs na Treorach Réamheolaire, nach gcuireann srianta ar indíoltacht urrús inaistrithe, nó fiú comhaontuithe blocála, cosc iontu féin ar na hurrúis lena mbaineann teacht faoin sainmhíniú ar urrúis atá faoi réir na hoibleagáide réamheolaire a fhoilsiú i gcás tairiscint don phobal, ar choinníoll, áfach, nach bhfágann na srianta agus na comhaontuithe sin go bhfuil aistriú dodhéanta nó thar a bheith deacair.
60.
I gcomhthéacs Threoir 93/22, ar cuireadh an sainmhíniú uirthi in ionad an tsainmhínithe a glacadh le Treoir maidir le MiFID I, atá infheidhme sa chás seo, ní mór don léiriú a bheith mar an gcéanna, eadhon dearcadh leathan ar an gcoincheap ‘urrúis inaistrithe’. Dá bhrí sin, cé gur tugadh le fios in aithris 11 sa bhrollach a ghabhann le Treoir 93/22 go raibh an sainmhíniú ar urrúis inaistrithe an‑leathan, luadh inti freisin nár chumhdaigh sí ach ionstraimí soshannta agus dá bhrí sin nach bhféadfadh ach an comhlacht eisiúna, amhail ‘Cumainn Foirgníochta’ nó ‘Cumainn Tionscail agus Soláthair’, scaireanna a bhfuil úinéireacht acu, sa chleachtas, a aistriú ón sainmhíniú sin. Is í an hipitéis a shamhlaítear i gcomhair criptea-shócmhainní áirithe. (
22
)
61.
Thairis sin, fiú má bhaineann sé le ligean isteach ar mhargadh rialáilte, foráiltear leis an dara fomhír d’Airteagal 40(1) de MiFID I nach mór urrúis inaistrithe a thrádáil gan bhac ansin.
62.
Tá an tuairim sin treisithe ag an gCoimisiún féin i gceisteanna coitianta a bhaineann leis an Treoir seo. Dúirt sé, ar an ócáid sin, go raibh bunbhrí an tsainmhínithe ar urrúis le bheith soshannta ar na margaí caipitil mar chatagóir. (
23
) Dúirt sé freisin, maidir leis na margaí sin, go raibh gach comhthéacs ina raibh meaitseáil idir leasanna díola agus ceannaitheoirí urrús ar áireamh ina sainmhíniú. (
24
)
63.
Leanann sé ón léiriú sin, ag féachaint don chomhthéacs, nach bhfuil na srianta ar indíoltacht scaireanna Holding Communal a shealbhú a bhaineann leis an ngá atá le formheas an bhoird riaracháin a fháil chun a scaireanna a dhíol le líon teoranta catagóirí daoine (cúigí agus bardais) de chineál a fhágann, ar bhonn prionsabail, go gcuireann siad cosc ar na scaireanna a bheith soshannta laistigh díobh, mura suífidh an chúirt a rinne an tarchur go bhfuil sé dodhéanta nó thar a bheith deacair aistriú a dhéanamh. Ina theannta sin, measaim go bhfuil margadh caipitil ann do na scaireanna sin mar gheall ar líon na ndaoine dlítheanacha a d’fhéadfadh a bheith ina scairshealbhóirí. Cuireann an Coimisiún in iúl go bhfuil 581 bhardas agus 10 gcúige sa Bheilg: is daoine dlítheanacha iad sin ar scairshealbhóirí iad nó a d’fhéadfadh a bheith ina scairshealbhóirí trí scaireanna ar le scairshealbhóirí eile iad a athcheannach. Mheabhraigh mé an méid sin i mír 39 den Tuairim seo, thar 100 infheisteoir féideartha, foráiltear leis an Treoir maidir le Réamheolairí nach mór réamheolaire a tharraingt suas, lena ndeimhnítear nach bac ann féin é líon beag na scairshealbhóirí agus, dá bhrí sin, méid beag an mhargaidh thánaistigh, an ceann ina ndíoltar na scaireanna, ar a mheas go bhfuil na scaireanna soshannta. Dá bhrí sin, tagann na scaireanna sin faoin sainmhíniú ar urrúis a gceanglaítear lena dtairiscint don phobal réamheolaire a fhoilsiú.
64.
Ar an tríú dul síos, ní mór na coincheapa ‘indíoltacht’ agus ‘margadh caipitil’ a léiriú i bhfianaise chuspóirí na Treorach Réamheolaire agus MiFID I, ina bhfuil an sainmhíniú ar urrúis inaistrithe.
65.
Mar a meabhraíodh i mír 43 den Tuairim seo, saothraítear dhá chuspóir leis an Treoir maidir le Réamheolairí: cosaint infheisteoirí agus éifeachtúlacht an mhargaidh a áirithiú. Saothraítear na cuspóirí sin freisin le Treoir maidir le MiFID I. (
25
)
66.
Dá bhrí sin, is é an toradh a bhíonn ar na cuspóirí sin sainmhíniú leathan ar ‘indíoltacht’ agus ‘margadh caipitil’ a ghlacadh, ós rud é go n‑áirithítear leis an réamheolaire faisnéis níos fearr d’infheisteoirí, ós rud é nach mór foráil a dhéanamh maidir leis an bhfaisnéis íosta chéanna sa réamheolaire a ndéanann údarás náisiúnta maoirseacht ar a inneachar, agus go bhfuil na margaí níos éifeachtúla, ós rud é gur féidir réamheolaire a úsáid i roinnt Ballstát.
67.
Chinn an Chúirt Bhreithiúnais cheana féin go bhfuil aithrisí 10, 18 agus 19 den Treoir maidir le Réamheolairí ‘ceaptha chun cosaint infheisteoirí agus éifeachtúlacht an mhargaidh a áirithiú’, gur modh éifeachtach í an fhaisnéis iomlán maidir le hurrúis ‘chun muinín an phobail as [na hurrúis sin] a neartú, agus ar an gcaoi sin rannchuidiú le feidhmiú agus forbairt chuí na margaí lena mbaineann’, agus ‘nach mór coimircí atá ceaptha chun leasanna infheisteoirí iarbhír agus ionchasacha a chosaint a chur i bhfeidhm i ngach Ballstát, chun a chur ar chumas na n‑infheisteoirí sin measúnú a dhéanamh ar na rioscaí [a bhaineann leis an infheistíocht in urrúis] agus, ar an gcaoi sin, a gcinntí infheistíochta a dhéanamh agus láneolas acu ar na fíorais’. (
26
)
68.
Chinn sí freisin, i bhfianaise na gcuspóirí sin, go mbeartaítear le foilsiú réamheolaire, ar an gcéad dul síos, a chur ar chumas infheisteoirí measúnú a dhéanamh ar na rioscaí a bhaineann leis na hidirbhearta lena dtairgtear urrúis don phobal agus le ligean isteach na n‑urrús sin chun a dtrádála, ionas go mbeidh siad in ann cinneadh eolach a dhéanamh, agus, ar an dara dul síos, a áirithiú nach gcuirfidh neamhrialtachtaí bac ar fheidhmiú cuí na margaí lena mbaineann. (
27
)
69.
Sa chás as ar eascair breithiúnas an 17 Meán Fómhair 2014, Almer Beheer agus Daedalus Holding, (
28
) bhí an Chúirt Bhreithiúnais ag brath ar na cuspóirí sin trína chinneadh nár ghá réamheolaire a fhoilsiú mar gheall ar dhíol éigeantach urrús arna iarraidh sin do chreidiúnaí, ós rud é nach raibh na cuspóirí céanna aige agus atá ag an Treoir maidir le Réamheolairí. Ní féidir réasúnaíocht chosúil a dhéanamh i gcomhthéacs na ceiste a cuireadh ar an gCúirt Bhreithiúnais sa chás seo áfach ós rud é, ar thaobh amháin, go ndearnadh an díol faoi ghnáthchoinníollacha, gan nósanna imeachta dlíthiúla ar iarradh an tríú páirtí, agus, ar an taobh, toisc go raibh Holding Communal freagrach as an réamheolaire a dhréachtú, dá mbeadh ceann ann, mar eisitheoir na n‑urrús agus bhí an fhaisnéis go leor a bhí riachtanach aige chun é a dhréachtú.
70.
Dá bhrí sin, tugann léiriú teileolaíoch léargas leathan freisin ar na coincheapa ‘indíoltacht’ agus ‘margadh caipitil’.
71.
Dá bhrí sin, tagann na scaireanna in Holding Communal nach féidir a dhíol ach le cúigí nó bardais na Beilge le comhaontú an bhoird riaracháin faoi chatagóir na n‑urrús inaistrithe de réir bhrí na Treorach maidir le Réamheolaire agus ba cheart réamheolaire a bheith foilsithe roimh a n‑eisiúint, ós rud é gur féidir iad a mhalartú idir 581 bhardas agus 10 gcúige.
72.
Bíodh sin mar atá, is faoin gcúirt a rinne an tarchur é roinnt pointí a áirithiú: ar an gcéad dul síos, cibé acu a chomhlíontar nó nach gcomhlíontar coinníollacha na n‑eisceachtaí a leagtar síos in Airteagal 3(2) den Treoir maidir le Réamheolairí, ar an dara dul síos, nach bhfágann na coinníollacha maidir le formheas an bhoird riaracháin agus maidir leis an aon aistriú amháin a d’fhéadfadh a bheith ann idir cúigí agus bardais na Beilge go bhfuil aon sannadh dodhéanta nó thar a bheith deacair mar gheall ar thosca eile nach luaitear san iarraidh ar réamhrialú; ar an tríú dul síos, i gcomhréir le forálacha Airteagal 25(1) den Treoir sin, go bhfuil na bearta riaracháin nó na pionóis arna gcur chun feidhme ag na Ballstáit i gcás neamhchomhlíonadh fhorálacha na Treorach sin éifeachtach, comhréireach agus athchomhairleach.
73.
I bhfianaise na dtosca sin go léir, molaim gurb é an freagra ba cheart a thabhairt ar an gcúirt a rinne an tarchur nach mór Airteagal 2(1)(a) den Treoir maidir le Réamheolairí a léiriú sa chaoi go n‑áirítear leis an gcoincheap ‘urrúis inaistrithe ar an margadh caipitil’ scaireanna i gcuideachta sealbhaíochta nach féidir ach le cúigí agus bardais a shealbhú agus a bhfuil a ndiúscairt faoi réir fhormheas an bhoird riaracháin, ar choinníoll nach bhfágann na srianta sin go bhfuil sé dodhéanta nó thar a bheith deacair na scaireanna sin a chaibidliú ar an margadh caipitil.
V. Conclúid
74.
I bhfianaise na mbreithnithe go léir roimhe seo, molaim go bhfreagródh an Chúirt Bhreithiúnais an cheist a tharchuir an Cour de cassation (an Chúirt um Achomharc Deiridh, an Bheilg) mar a leanas:
Maidir le hAirteagal 2(1)(a) de Threoir 2003/71/CE ó Pharlaimint na hEorpa agus ón gComhairle an 4 Samhain 2003 maidir leis an réamheolaire atá le foilsiú nuair a thairgtear urrúis don phobal nó nuair a ligtear isteach iad chun a dtrádála agus lena leasaítear Treoir 2001/34/CE, arna leasú le Treoir 2008/11/CE ó Pharlaimint na hEorpa agus ón gComhairle an 11 Márta 2008,
ní mór léiriú a dhéanamh mar seo a leanas:
áirítear leis an gcoincheap ‘urrús inaistrithe soshannta ar an margadh caipitil’ scaireanna cuideachta sealbhaíochta nach féidir ach leis na cúigí agus na bardais a shealbhú agus a bhfuil a ndiúscairt faoi réir fhormheas an bhoird riaracháin, ar choinníoll nach bhfágann na srianta sin go mbeidh sé dodhéanta nó thar a bheith deacair na scaireanna sin a chaibidliú ar an margadh caipitil.
(
1
)	Bunteanga: an Fhraincis.
(
2
)	IO 2003 L 345, lch. 64.
(
3
)	IO 2008 L 76, lch. 37 (‘an Treoir maidir le Réamheolaire’).
(
4
)	IO 1993 L 141, lch. 27.
(
5
)	IO 2004 L 145, lch. 1.
(
6
)	IO 2006 L 114, lch. 620 (‘MiFID I’).
(
7
)	Rialachán ón gCoimisiún an 29 Aibreán 2004 lena gcuirtear chun feidhme Treoir 2003/71/CE ó Pharlaimint na hEorpa agus ón gComhairle a mhéid a bhaineann le faisnéis atá i réamheolairí chomh maith le formáid, le corprú de réir tagairtí, le foilsiú réamheolairí agus le scaipeadh fógráin (IO 2004 L 149, lch. 3).
(
8
)	IO 2008 L 340, lch. 17; ‘Rialachán Uimh. 809/2004’.
(
9
)	Moniteur belge an 21 Meitheamh 2006, lch. 31352, ‘Dlí an 16 Meitheamh 2006’.
(
10
)	Breithiúnas an 30 Aibreán 2024, M.N. (EncroChat) (C‑670/22, EU:C:2024:372, mír 109 agus an cásdlí dá dtagraítear).
(
11
)	Urrúis a thairgtear do níos lú ná 100 duine nádúrtha nó dlítheanach in aghaidh an Bhallstáit, cé is moite d’infheisteoirí cáilithe.
(
12
)	Urrúis a thairgtear d’infheisteoirí a fhaigheann na hurrúis sin ar phraghas iomlán EUR 50,000 ar a laghad in aghaidh an infheisteora agus in aghaidh na tairisceana ar leithligh.
(
13
)	Urrúis a thairgtear arb é EUR 50,000 ar a laghad a n‑ainmníocht in aghaidh an aonaid.
(
14
)	Féach tuarascáil deiridh ón gComhairle Coiste Saoithe maidir le Margaí Urrús Eorpacha a Rialáil an 15 Feabhra 2001, atá ar fáil i mBéarla ag an seoladh idirlín seo a leanas: https://www.esma.europa.eu/sites/default/files/library/2015/11/lamfalussy_report.pdf (lch. 12 agus 15).
(
15
)	Togra le haghaidh Treoir ó Pharlaimint na hEorpa agus ón gComhairle maidir leis an réamheolaire atá le foilsiú nuair a thairgtear urrúis don phobal nó nuair a ligtear isteach iad chun a dtrádála (COM (2001) 280 final).
(
16
)	IO 1989 L 124, lch. 8.
(
17
)	Féach Airteagal 2(1)(a) den togra le haghaidh Treoir dá dtagraítear i bhfonóta 15 den Tuairim seo: ‘Chun críocha na Treorach seo, tuigtear le “hurrúis inaistrithe” scaireanna agus urrúis eile atá coibhéiseach le scaireanna, bannaí agus fiach-urrúis eile atá soshannta ar mhargadh rialáilte agus aon luach eile atá soshannta de ghnáth a fhágann gur féidir na hurrúis sin a fháil trí shuibscríobh nó trí mhalartú nó as a dtagann socraíocht airgid’.
(
18
)	Féach Dictionnaire de l’Académie française.
(
19
)	Féach Dictionnaire de l’Académie française.
(
20
)	Baineann an rud céanna le roinnt urrús eile, féach Iarscríbhinn V, pointe 4.13; Iarscríbhinn X, pointí 27.10 agus 28.10; Iarscríbhinn XII, pointe 4.1.10; pointe 4.14 d’Iarscríbhinn XIII agus pointe 1.8 d’Iarscríbhinn XIV a ghabhann le Rialachán Uimh. 809/2004.
(
21
)	Féach pointe 7.3 d’Iarscríbhinn III agus pointe 27.14 d’Iarscríbhinn X a ghabhann le Rialachán Uimh. 809/2004.
(
22
)	Féach, chuige sin, an comhairliúchán leis an Údarás Eorpach um Urrúis agus Margaí (ESMA) an 29 Eanáir 2024 maidir leis na dréachtmholtaí i ndáil leis na coinníollacha agus na critéir chun criptea-shócmhainní a cháiliú mar ionstraimí airgeadais, atá ar fáil i mBéarla ag an seoladh idirlín seo a leanas: https://www.esma.europa.eu/sites/default/files/2024-01/ESMA75-453128700-52_MiCA_Consultation_Paper_-_Guidelines_on_the_qualification_of_crypto-assets_as_financial_instruments.pdf (mír 109).
(
23
)	Féach Ceisteanna agus Freagraí an Choimisiúin maidir le MiFID I, atá le fáil ag: https://finance.ec.europa.eu/system/files/2020-01/mifid-2004-0039-commission‑questions-answers_en_0.pdf (lch. 22): ‘Is é bunbhrí an tsainmhínithe ar urrúis in Airteagal 4 (18) de MiFID I go bhfuil siad soshannta, mar aicme, ar mhargaí caipitil. [...] Ní comhionann na rannpháirtíochtaí i scaireanna i gcuideachtaí de chineál comhpháirtíochta nach “soshannta ar mhargadh caipitil” iad agus scaireanna soshannta. Dá bhrí sin, is é an toisc chinntitheach an bhfuil na scairshealbha sin i gcomhpháirtíochtaí agus i gcuideachtaí faoi dhliteanas teoranta soshannta ar mhargaí caipitil. Más de chineál iad na hurrúis atá i gceist gur féidir iad a thrádáil ar mhargadh rialáilte nó ar IMU, is léiriú cinntitheach é sin gur urrúis iad, fiú mura ndéantar na hurrúis aonair a thrádáil go héifeachtach. Os a choinne sin, mura féidir iad a thrádáil i gcórais iltaobhacha den sórt sin, d’fhéadfadh sé sin a léiriú nach urrúis iad, ach níl sé sin dochloíte. [...] Tá an smaoineamh ann leis an gcoincheap indíoltachta go bhfuil an ionstraim soshannta. Má chuireann srianta ar aistriú cosc ar ionstraim a bheith soshannta i gcomhthéacs den sórt sin, ní urrús é’.
(
24
)	Féach na Ceisteanna agus na freagraí a luaitear i bhfonóta 23 den Tuairim seo (lch. 1).
(
25
)	Féach aithrisí 5, 44, agus 71 den Treoir maidir le MiFID I.
(
26
)	Féach breithiúnas an 17 Meán Fómhair 2014, Almer Beheeragus Daedalus Holding (C‑441/12, EU:C:2014:2226, mír 31)
(
27
)	Féach breithiúnas an 17 Meán Fómhair 2014, Almer Beheeragus Daedalus Holding (C‑441/12, EU:C:2014:2226, mír 33)
(
28
)	C‐441/12, EU:C:2014:2226.